AlexejDobrolubov/national_council_slovak_2010 huggingface dataset:
23. schôdza NR SR - 10.deň - A. dopoludnia
Dátum: 2024-12-09
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

4. Ďakujem veľmi pekne. Vládna koalícia pred voľbami nasľubovala, že nesiahne na žiadne zvyšovania podporné pre občanov. To, čo všetko sme dali občanom, vládna koalícia povedala, my to zachováme. My nebudeme brať deťom prídavky, my nebudeme brať rodinám bonusy, my nič nebudeme robiť. Je po voľbách a vládna koalícia ruší všetko, všetko, čo sme dali ľuďom. Vládna koalícia pred voľbami rozprávala, že Matovič míňa obrovské peniaze, zadlžil Slovensko. Ale vládna koalícia teraz míňa dvojnásobne, čo míňal Matovič. My konsolidujeme a vládna koalícia dvojnásobne rozdáva a komu rozdáva? No predsa takým, ako je Kaliňák, Robert Kaliňák dostane 700 miliónov na nákladné autá. Viete si predstaviť rodinu, ktorá potrebuje šetriť, má auto, ktoré jej ešte jazdí, rodina je v kríze, nemá čo jesť, ale tá rodina si povie, viete čo, tak my už nebudeme šetriť, my si kúpime nové auto. Na tom aute, ktoré funguje, možno ešte dva, tri, štyri, päť rokov, desať rokov jazdiť, ale rodina si povie, no my ideme kúpiť nové auto. Počul som ticho, takže nikto mi nemá čo povedať. Myslíte si, že nejaký rozumný človek šetrí a potom míňa peniaze na veci, ktoré nepotrebuje? Ale nie, vládna koalícia potrebuje tie nákladné autá, pretože na nich sa dá zarobiť. To je kšeft, ktorý pôjde do ich vrecák.
23. schôdza NR SR - 8.deň - B. popoludní
Dátum: 2024-12-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

120. Ďakujem veľmi pekne a budem na teba reagovať. Upresním to. Haščák píše Sulíkovi: „ Ahoj, Richard, od nášho šéfa Dôvery som dostal info, že dnes na vládu Matovič predložil návrh na dofinancovanie sektoru spôsobom nie cez navýšenie platby za poistencov štátu, ale cez navýšenie kapitálu vo VšP. “(Správne: „VšZP“, pozn. red.) „ Pokladám to za hlúpy a nepremyslený akt pomsty Matoviča voči Pente. “ Sulík: „ Sedím na vláde, musel by som odísť, kebyže chcem hovoriť. Preto ak môžem, napíš mi hlavné argumenty sem, prednesiem to, tento bod ešte nebol. “ Sulík 3. októbra následne: „ Ahoj, asi vieš, že som to stopol na vláde s tým, že to prejdeme na koaličnej rade. Ak máš argumentáciu, daj, daj to, prosím ťa, Jane. Zavolaj mi na koaličnú radu v pondelok. “ Haščák:„ Dobré ráno. Áno, viem, máme to všetko pripravené, doručím jej to. Kedy presne v pondelok by mala byť koaličná rada? Stačí, ak jej dodáme v pondelok ráno? “ Haščák: „ A dík za poisťovne. Vážim si vašu konzistentnosť. “ Sulík: „ Za poisťovne neďakuj. Ďakuj Jane Cigánik Bittóvej. Tá zabojovala a mohli by ste jej dať väčší priestor všeobecne vrátane milého piár. “ Bože, bože! (Potlesk.) Takže naozaj (doznievanie potlesku), naozaj musím povedať, že každý človek nech si urobí názor na SaS a na to, čo robila s Pentou. Každý si musí urobiť sám názor na to, či Janka Bittó Cigániková dostávala piár, či bola naozaj odmenená za svoju aktívnu prácu.
23. schôdza NR SR - 7.deň - B. popoludní
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

45. Pán Mikloško, ja si vás vážim oveľa dlhšie, lebo žijem oveľa dlhšie ako Viskupič. (Reakcia z pléna.) Áno, Slota, Slota. Ja si to pamätám. No, predchádzajúce vystúpenie pána Viskupiča bolo také, aké, ale bude reagovať akože na teba, ale poviem, že máme sviatky, kde je voľno: 1. január, 5. júl, 29. august, 17. november a potom 6. január, Veľký piatok, Veľkonočný pondelok, 1. máj, 8. máj, 15. september, 1. november, 24. december, 25. december, 26. december. Ja som tam nenašiel ani jeden zbytočný sviatok. Ani jeden zbytočný. Našiel som tam naozaj problém v tom, v tom 1. má... teda v 1. máji... v tom, tých Troch kráľoch zrušiť, pretože to je aj pre mňa obrovská, veľká tradícia. Ja som vyrastal v kresťanskom prostredí a naozaj verím, verím, že, že niečo nad nami je viac, a pre mňa tá tradícia je veľmi silná. Ja som veľký liberál, ale to, čo rozprával, budem reagovať na vás pán Mikloško, o produktivite, to je viete, naozaj produktivitu môžete zvýšiť len efektívnosťou. A to, čo vyrobíte za tri dni a čo vyprodukujete za tri dni, je lepšie ako za týždeň, takže ja som absolútne proti zrušeniu akéhokoľvek, či už 1. mája, alebo toho 6. januára, pretože naozaj to sú tie tradície. A k tomu 1. máju ste hovorili, pán Mikloško, že síce komunisti... bol to komunistický sviatok, ale v tom, v tom socializme nevyrábali komunisti. Vyrábal pracujúci ľud naozaj. A boli to normálni, čestní ľudia. Pre tých, tú prácu tých ľudí tento sviatok treba zachovať. Ďakujem. (Potlesk.)
23. schôdza NR SR - 7.deň - B. popoludní
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

26. Marián, ty ideš zrušiť kresťanský sviatok a pozri kresťanská láska nás tuná z hnutia SLOVENSKO ti priniesla tvojich spolupracovníkov, ktorí ťa prišli podporiť preto, lebo sme naozaj boli tu len my, ktorí ti chceli dať tú kresťanskú lásku. Ale, Marián, nechápem niečo, že ty vlastne chceš, aby sa pracovalo. Áno? Aby bolo lepšie. A všade vo svete je trend zaviesť štvordňový pracovný týždeň. To znamená, keď sa to napríklad zavedie aj u nás, tak ty budeš bojovať proti tomu, aby sa v piatok... bolo voľno, aby sa bojovalo, aby podnikatelia, ja som tiež podnikateľ, sme mali úplne úžasnú životnú úroveň. No ale vieš, v tom, v dôvodovej správe, čo píšeš, je tam, že počet pracovných pokojov v Slovenskej republike atď. je najvyšší vo svete. Pre zamestnávateľa to znamená vyplácať za ten deň plnú mzdu spolu s mzdovým zvýhodnením vo výške 100 %. Čiže vieš, keď to zrušíš, aj my vyplácame 100 % poctivo, naozaj poctivo, tak tých ľudí vlastne, ktorí pracujú v ten sviatok, ty okradneš. A ja ti chcem niečo povedať, že aj keď som bol vychovávaný teda v kresťanskom duchu, tak ten 1. máj je pre mňa sviatok taký, že párky s Andrejom v Revúcej sme si dávali, chodili sme v pionierských šatkách, manifestovali sme, jednoducho teraz trošku žartujem, ale ten sviatok je zakorenený. K sviatku Troch kráľov sa ani vyjadrovať nebudem, pretože absolútne nesúhlasím, čo povedal pán Prostredník, to je, to je jednoducho, keď je on kňaz, tak potom tomu nerozumie (povedané so smiechom), ale však to je jedno, ale je to naozaj, ja budem rád, keď bude sviatok a budú kňazi mi chodiť a budú nám robiť tie... (Prerušenie vystúpenia časomerom.)
23. schôdza NR SR - 7.deň - B. popoludní
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

12. Ďakujem veľmi pekne. Naozaj aj ja chcem povedať, že ťa podporíme, naozaj veľmi tiež mi je ľúto, že nikto tu nie je zo SAS-ky, aby ťa podporil, ale my ti to dáme, my ťa naozaj podporujeme, pretože si o tebe naozaj myslím, že si veľmi seriózny chalan, ktorý chce pomôcť Slovensku, takže len musíme povedať, že, že transakčná daň môže mať rôzne podmienky... Kde? Aha, tam si, Marián (Rečník sa obrátil k navrhovateľovi.) ... rôzne podmienky v závislosti krajín, ale u nás tá transakčná daň je naozaj škodlivá, lebo neprináša žiaden úžitok, a je to vec, ktorú podľa mňa aj SNS, aj Andrej Danko podporia, pretože pre mňa je Andrej Danko jeden človek, ktorý vie, ako škodí táto transakčná... Bolí vás hlava, Andrej? (Rečník sa obrátil k predsedajúcemu.) ... ako škodí táto daň ľuďom, takže my ťa podporíme, naozaj, aj keď ťa tvoji ľudia tu nechodia podporiť, my ťa podporíme.
23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

112. Ďakujem, že môžem na vás reagovať. No ja som chcel v úvode preto, lebo naozaj ste vyzývali na podporu, a chcel som presne povedať, že som zvedavý, ako budú reagovať a hlasovať koaliční poslanci. Ale tento problém naozaj dobre poznám. Dobre, my osobne sme poskytli auto takej rodine, rok a pol, naša neziskovka, ktorí nemali, nemali možnosti a chodili za nami. A aj finančne sme pomáhali a ľuďom, ktorí potrebovali na takéto auto. Ale viete, čo je smutné? Že tento... Alebo čo je dobré? Že tento zákon vyrieši nespravodlivosť, pretože hovorili mi, hovorili, dali si žiadosť ľudia, hovorili no nespĺňate limity, nespĺňate limity. Že my Slovensko sme tak malé, tak za... My sme tak malé, že bolo veľké zdravotné postihnutie, ktorému nevyšli v ústrety, a bolo oveľa menšie zdravotné postihnutie, len tí si to vedeli vybaviť, lebo tam bol môj strýko, teta, oco, ujo, mamova, mamina starká, koňov otcov brat, a tí dostali to auto. Zrušme tieto nezmyselné veci. Tento zákon to robí, každý dostane spravodlivo to, čo si zaslúži, a to... toto ja kvitujem, že sa naozaj odstráni aj tá, tá, ten klientelizmus, lebo to bolo strašné. (Povedané so smiechom.) A je to strašné. Viete, tu na Slovensku, keď máte známosť niekde na úrade alebo niekde, no tak rýchle si to vybavíte, rýchle pôjdete. Ale čo tí, ktorí majú postihnuté, zdravotne ťažko postihnuté deti? Nemajú žiadnych známych, starajú sa celý život o to svoje dieťa a nič iné nemajú, len to svoje dieťa a chcú mu dobre. Kvitujem to a tento zákon odstráni aj tú nespravodlivosť.
23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

104. Chcel som ísť do rozpravy, ale vlastne ste povedali gro toho celého. Od roku 1995 pracujem v treťom sektore. Počas nadácie Markíza sme riešili neskutočné množstvo týchto prípadov, no a, samozrejme, od roku 2002 moja nezisková organizácia, naša nezisková organizácia Jožo Pročko deťom presne riešila takéto prípady. A to je strašné. Viete, má, človek má postihnuté dieťa a príde s prosbou, že štát mu nemôže pomôcť na auto, tak poprosí rôzne neziskové organizácie, prosí, kade sa dá, prosí sponzorov, chodí a prosí, prosím vás pekne, mám, nemám, nemám peniaze, nemám nič, ale mám dieťa, ktoré potrebujem voziť na rehabilitáciu, a štát mu povie no, tak ako nespĺňate tieto a tieto limity. Je to strašné! Je to niečo, čo, viete, keď sa stretnete s tými ľuďmi, ktorí majú tie postihnuté deti, majú postihnutých rodinných príslušníkov, všade vo svete, všade vo svete týmto ľuďom sa vychádza v ústrety, na Slovensku vám povedia: „Nespĺňate limity.“ Takže ja to budem podporovať a viem, že aj celý náš klub to bude podporiť, a chválim vás. Ja som len chcel poprosiť, pani kolegyňa aby išla do, do rozpravy, lebo nemohli sme na vás reagovať, len preto som povedal, že choďte do rozpravy, takže takto zareagujem na vás, že áno, máte veľkú pravdu, a je to tak, podpora štátu v týchto veciach je absolútne nulová a naprávajú sa takto krivdy. Lenže viete (povedané so smiechom), to tu je tak, že zvýšili si platy a na postihnutých ľudí nie sú. Ja som zvedavý, ako budú hlasovať pri tomto zákone, veľmi zvedavý. My vás podporíme.
23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

80. No, vidíte, ako som vás prebral! Konečne! Ja by som si išiel užiť peniaze z Lesostavu a nebol tu. Poďme k téme. Lacnejšie potraviny sú niečo, čo nemá v hyenisticko-socialisticko-demokraticko-ľavicovom spektre väčšiu, odpornejšiu chuť ako to, že ste sľubovali ľudom, ľuďom ste sľubovali lacnejšie potraviny. A preto vám uverili dôchodcovia na Orave, na Spiši, na Gemeri, na celom Slovensku, že vy ste záchrancovia, vy prinesiete lacnejšie potraviny ! A namiesto toho ste si dali väčšie platy! Namiesto toho ste si zvýšili platy! Ste odporné sociálne hyeny, a vám sa to vráti! A môžete si odchádzať z tejto sály, môžete sa rozprávať, môžete sa tam vzadu rehotať, že Pročko sa na vás pozerá. No pozerám sa na vás, pretože hráte tu divadlo! Hráte tu divadlo! A prepáčte aj, naši opoziční kolegovia, hráte tu divadlo! Potom sa s nimi tam vzadu vybavujete, tamto s uškŕňajúcim sa poslancom vzadu sa rehocete, a tu hráte divadlo, akí sú odporní a aký ten Pellegrini nič v živote nedokázal. Dokázal klamať!
23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

22. Ďakujem veľmi pekne. Budem reagovať len na pána predrečníka, aj k rifliam by som mohol, lebo o tom rozprával, ale nebudem. Pán predrečník povedal, že niektoré tliachanie tuná sú iné, no ja len chcem povedať, že v rozprave, keď vystúpite, alebo vo faktickej, tak máte vecné stanovisko alebo odborné stanovisko. Napríklad ja som vecne reagoval na to, čo hovorila pani poslankyňa Stohlová, a na to, ako donaha vyzliekla Petra Pellegriniho, a čo rozprávala o ňom ako o človeku, to bolo vecné stanovisko, ale to tliachanie je tiež zaujímavé, pretože naozaj aj tu v parlamente sú ľudia, ktorí v 2016. tliachali, že podporia zákon o hmotnej zodpovednosti, a nemali problém, ale tliachali si svoje, a potom v 2024. tliachajú niečo iné, nie sú konzistentní, ale naozaj o tom istom tliachajú niečo iné. Je smutné, že človek stráca česť, morálku a hlavne svoje zásady a ja by som povedal, že netliachajme, ale stojme si za tým, čo máme, a keď máme niekto vecné stanovisko k tomu, tak nechajme vecné. Pre mňa tiež sú niektoré tliachania od niektorých ľudí, o ktorých som si myslel, že sú to naozaj konzistentní ľudia, len tliachania. Takže k tliachaniu (povedané so smiechom), pozrime sa do vlastných radov na tliahanie, čo sme rozprávali a o čom sme robili v 2016., a ako tliachame a ako rozprávame teraz v 2024., ja želám všetkým, všetkým vám, aby ste reagovali tak, ako chcete vo vecných, teda faktických, je tu od toho Andrej Danko, ten vám povie, no choďte k veci alebo nechoďte k veci. (Prerušenie vystúpenia predsedajúcim.) Danko, Andrej, podpredseda NR SR 23. Veď aj skúste vy k veci. Pročko, Jozef, poslanec NR SR 24. Áno. Ja vás chválim teraz, Andrej, kľud, kľud... (Prerušenie vystúpenia predsedajúcim.) Danko, Andrej, podpredseda NR SR 25. Nechcem si to pokaziť (povedané so smiechom), ale skúste k veci. Pročko, Jozef, poslanec NR SR 26. No však to je k veci, k tliachaniu Ondreja Dostála, takže vieš, radšej nepoviem, koľkokrát tu tliachaš pre mňa, Ondrej Dostál, radšej si zahryziem do jazyka, tak, tak pekný deň ti želám, Ondrej Dostál.
23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

10. Áno, však veď k téme, len ho bolia ručičky, čiže ja iba k téme som, však veď to rozprávala pani poslankyňa, rozprávala to, že pán spravodajca je z toho nervózny, to je jasné, pretože pani... (Prerušenie vystúpenia predsedajúcim.) Danko, Andrej, podpredseda NR SR 11. Skúste reagovať, pán Pročko. Pročko, Jozef, poslanec NR SR 12. ... áno, však áno, teraz ho, odhalila ho donaha, ho odhalila, toho Pellegriniho. Áno, tak, ďakujem, takže reagujem na poslankyňu. Odhalila donaha Petra Pellegriniho (povedané so smiechom) a z jej odhalenia sú tu nervózni jeho poskokovia, takže veľmi to kvitujem, pani poslankyňa, že ste odhalili Pellegriniho, a verím, že aj do budúcnosti budete zastávať tento názor na Petra Pellegriniho. Ďakujem vám.
23. schôdza NR SR - 7.deň - A. dopoludnia
Dátum: 2024-12-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

8. Pani kolegyňa, keď som si vypočul, ako viete, aký je Pellegrini, keď som si vypočul o tom, čo je Peťo Pellegrini, čo to je zač , mne sa strašne páčila vaša veta, že Pellegrini nikdy nemal odvahu, nikdy nič nevedel robiť , že Pellegrini len dobre vyzeral. Ja sa potom pýtam alebo chcem sa potešiť z toho, že, naozaj že ste konečne pochopili, kto je Peter Pellegrini, a som veľmi rád, že to, že ste to povedali, že ten človek nikdy nemal odvahu, a čo to je zač, a ja naozaj kvitujem celé vaše vystúpenie, kvitujem to, ako ste rozprávali, že majú zlé, odporné zákony, ktoré nie sú dobré . Naozaj je to tak, je to tak. SMEROHLAS nikdy nebolo nič iné, len SMER. A HLAS je len taká falošná agentská vec. (Reakcia z pléna.) Bolia vás ručičky, pán spravodajca? Tak si ich dajte na pult... (Prerušenie vystúpenia predsedajúcim.)
23. schôdza NR SR - 6.deň - B. popoludní
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

139. No cena energií je vec, ktorú nezvládnu na Slovensku mnohé a mnohé a mnohé rodiny, a toto bude, žiaľbohu, možno to, je mi ťažko, že o tom rozprávam, bude to to, že ľudia precitnú naozaj. To, čo Robo Fico a jeho partička pripravuje a robí, tak naozaj pocítia tí obyčajní ľudia. Obyčajní ľudia. A tuná mojim kolegom z koalície, tým je to jedno, to ako jednoducho im bolo jedno aj dnes naozaj to, čo sa tu dialo, oni to, to žiadne odsúdenie, veď ktorá krajina má ožrana premiéra, prepánaboha. A toto, toto, čo sa deje s cenami energií, pocítia tí najobyčajnejší ľudia, tí ľudia, ktorí strádajú a možno precitnú. Možno precitnú aj tí Ficovi voliči, ktorým je jedno, že Robert Fico sa tak správa, ako sa správa.
23. schôdza NR SR - 6.deň - B. popoludní
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

70. Je absolútne právo každého poslanca Národnej rady Slovenskej republiky mať svoj názor na to, že či chce, aby občania Slovenskej republiky mohli v referende rozhodnúť, či nechce, aby občania Slovenskej republiky mohli rozhodnúť. Ako si povedal, ty to nechceš a ty chceš, aby sa to rozhodovalo tu, tu v pléne. Výborne. Ale ja dnes naozaj nerozumiem, pán Dostál, ti absolútne, pretože dnes hejtuješ, a pritom ako keby nad tebou ťa osvietil nejaký Duch Svätý, si rozprával o tom, čo sme v 2020. spravili a čo teraz robíme. A tak ty si bol kde pred chvíľou? Ty si tu nebol, keď si rozprával o tom, že v 2016-tom, v 2016-tom ti nevadilo, že Matovič má BSM-ko a neupozorňoval si na to vtedy, neupozorňoval si na to vtedy a ja som ti to povedal. Ak si to nerobil, si čestný človek. Ale teraz, teraz 2024 ti to vadí pri hmotnej zodpovednosti a upozorňuješ na to. Pre mňa si čestný, keď si aj vtedy upozorňoval. No a referendum je aj pre mňa, pre mňa tá najvyššia forma občianskeho rozhodnutia, nie politici, nie Dostál, nie Pročko majú rozhodovať, ale občania. Veď občania ti dali šancu a to použiť taký fakt, že vlastne veď dostali politici právo a teraz sú, no teraz je 79 politikov, ktorí sa nevedia dohodnúť, tak prečo by občania nemohli rozhodnúť v ústavnej, ústavnej väčšine, teda pod ústavným zákonom o tom, či chcú tú vládu alebo nie. Veď nechajme tých občanov, stále sa skrývame za občanov, vy sa skrývate za občanov, všetci sa skrývajú za občanov, tak nechajme tých občanov rozhodnúť. Či to je zlé? Ondrík, dneska fakt ako ideš takú zvláštnu indíciu, keď ti tlieska Gašpar. To je zvláštne.
23. schôdza NR SR - 6.deň - B. popoludní
Dátum: 2024-12-03
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

60. Ďakujem. Pôjdem do rozpravy aj ja, ale musím reagovať, to, čo sa udialo v rozprave, teda reagujem na rozpravu, ako na teba reagoval, Igor, pán Gašpar a ja musím ešte zopakovať, že naozaj, keď pán Gašpar vystupuje, tak rozpráva o všetkom možnom, o všetkom možnom a ja by som naozaj chcel poukázať na to, že buďme spravodliví. Keď, keď niekto si to dovolí a naozaj tam v tej rozprave pospomína pri zelenom lístí aj červené jahody, tak majme toho chochmesa a netvárme sa, že som spravodlivý, keď sám, sám človek používa úplne, úplne argumenty, ktoré nesúvisia s týmto. Tak rozprava je o tom, že človek naozaj by nemal dávať zo všetkého súdku, ale aj teraz sme počuli, že prečo to Igor Matovič hovoril a ako to spojil. No ale vládnej koalícii vadí, že poukážeme na to, čo robili a keď poukazujeme a stále pripomíname ich prešľapy, tak im to vadí a treba zabudnúť, pretože aj Robert Fico povedal, že Slovákovi stačí 300 euro, 300 povedal? 400 euro. Majú obrovské šťastie, keď vládol, lebo Slovákovi stačí 400 euro a Slováci majú veľmi krátku pamäť. Treba to pripomínať. Takže pán Gašpar ja vás poprosím, keby ste boli taký dobrý, sám sebe to tolerujete v rozprave, tak tolerujte to aj iným. Ďakujem veľmi pekne.
6. schôdza NR SR - 20. deň - A. dopoludnia
Dátum: 2024-01-19
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

75. Ďakujem veľmi pekne za slovo. Natália, ty si spomínala aj tie desaťtisíce ľudí, ktorí včera stáli na námestiach, a ja som tu už včera v pléne reagovala na výrok Roberta Fica, ktorý v tejto súvislosti uviedol na margo prejavu pani prezidentky, že ona teda podnecuje ľudí k tomu, aby sa zúčastnili na námestiach, a ja som ho teda poopravila, že jediný, kto pozýva ľudí na námestia, je on sám a fungovanie tejto vlády. Ale spýtala som sa teda ľudí na ich dôvody, prečo na to, na tie námestia chodia a môžem tu koaličným poslancom a poslankyniam, teda je ich tu asi koľko, štyria, aspoň oni si to vypočujú, povedať, čo teda, ako ľudia reagovali. Nechceme si nechať zničiť našu krajinu a budúcnosť. Šokuje ma spôsob presadzovania moci, arogancia a spôsob ísť cez mŕtvoly, ale zjavne dostali také noty. Nechcem, aby moje šikovné deti pracovali na týchto zlodejov a mali zanedbané nemocnice a inštitúcie. Proti arogancii, hlúposti, zlodejine, dezinformáciám, za Ukrajinu a aby sa môj syn chcel vrátiť domov. Unášanie demokracie, arogancia, lži ako pracovná metóda, vládni politici bez chrbtovej kosti, hanby a svedomia. Nechcem rozvrat právneho štátu ani kultúrnych inštitúcií. Momentálne pani ministerka kultúry. Lebo som pre túto vládu nikto, lebo som sa takou narodila a chcem už v tomto živote byť šťastnou ženou. Pre aroganciu moci, nekultúrnosť ministerky kultúry, našlo by sa toho veľa. Mám asi desať dôvodov – právny štát, životné prostredie, kultúra a ozaj chcem tu zostať žiť. Nechcem sa báť vyjsť na ulicu, chcem len žiť a vedieť, že tu mám nejakú budúcnosť. Toto sú dôvody, prečo ľudia chodia na námestia. Ďakujem. (Potlesk.)
6. schôdza NR SR - 19.deň - B. popoludní 2
Dátum: 2024-01-18
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

52. Ďakujem veľmi pekne za slovo. Ja som veľmi rada, že pán poslanec Krajčí opätovne pripomenul, aké je absurdné, že sa pri tomto návrhu vláda, teda minister spravodlivosti odvoláva na predchádzajúce návrhy, ktoré boli vypracované na ministerstve spravodlivosti. Opakovane ministrovi spravodlivosti komunikujeme, že samotný bývalý minister Viliam Karas sa voči tomu rázne ohradil. Voči celému tomuto návrhu, ako bol predložený. Poďme si zopakovať jeho slová, keď uviedol: "Predložený návrh ide ďaleko nad rámec odborného konsenzu. S kompromisom, ktorý sa podarilo dosiahnuť počas môjho pôsobenia na ministerstve, to už nemá nič spoločné." Rovnako k rušeniu ÚŠP uviedol: "Jeden-dva články na nejakých webových portáloch, niekoľko tlačových konferencií alebo niekoľko nálezov Ústavného súdu, ktoré samy osebe nekonštatujú neústavnosť alebo neopodstatnenosť tohto orgánu, nemôžu byť základom na rušenie inštitúcie, ktorá má dlhoročnú existenciu a výsledky." A mňa mimoriadne mrzí, že napriek tomu, že to opakujeme a ministrovi spravodlivosti komunikujeme, tak on to dookola používa úplne v rozpore s tým, čo hovorí osoba, ktorej sa to týka. To mi príde úplne neuveriteľné. A k Robertovi Ficovi, ktorý uviedol, že vníma prejav prezidentky Zuzany Čaputovej ako podnecovanie ľudí k účasti na protestoch. No to je, to vôbec nie je potrebné. Naozaj. Najlepšie ľudí na protesty pozýva on sám a celá táto vláda, či ministerka kultúry Šimkovičová svojimi útokmi na menšiny, či minister vnútra Šutaj Eštok svojou demagógiou a útokmi na vyšetrovateľov či NAKA. V tejto chvíli stoja na námestí po celom Slovensku tisíce ľudí, naozaj tisíce ľudí. V Bratislave je úplne plné námestie SNP a za to, že tam stoja, nemôže nikto iný len vláda Roberta Fica a celá táto koalícia. (Potlesk.)